cyanic-selkie/wikianc huggingface dataset:
ביקורת על אפל
ספוטיפיי
ביולי 2015 שלח שירות המוזיקה ספוטיפיי הודעה למנויים ב-iOS ובה דחק בהם לבטל את המינויים שלהם שרכשו דרך שירות התשלומים של ה-App Store, ולאחר מכן לחדש את המינוי דרך אתר ספוטיפיי, תוך עקיפת העמלה שמשלמת ספוטיפיי לאפל על כל מינוי. כשנה לאחר מכן דווח כי היועץ המשפטי של ספוטיפיי שלח מכתב ליועץ המשפטי של אפל ובו כתב כי החברה "גורמת לנזק חמור לספוטיפיי ולקוחותיה", משום שהיא לא מאשרת עדכון לאפליקציה. אפל לא אישרה את העדכון בשל "כללי המודל העסקי" שמחייבים את ספוטיפיי להשתמש במערכת התשלומים של אפל (ITunes) אם היא "רוצה להשתמש באפליקציה כדי לשכנע לקוחות חדשים ולמכור מינויים". היועץ המשפטי של ספוטיפיי מתח ביקורת נוקבת על השתלשלות האירועים, וכתב כי "הפרק האחרון מעורר חששות כבדים לאור חוקי התחרות של ארצות הברית והאיחוד האירופי. הדבר ממשיך דפוס פעולה מטריד של אפל לשלול ולהפחית את התחרות של ספוטיפיי ב-iOS וכן כמתחרה לאפל מיוזיק, במיוחד כשנראית כמכוונת נגד ספוטיפיי". הוא תיאר גם את תהליך האישור ב-App Store כ"נשק לפגיעה במתחרים". בתגובה כתב היועץ המשפטי של אפל כי "אנו מוצאים זאת כמדאיג שאתה מבקש פטורים מהכללים שחלים על כל המפתחים וקיימים בפומבי" והוסיף כי "ההנחיות שלנו חלות באופן שווה על כל מפתחי האפליקציות, בין אם מדובר במפתחי משחקים, מוכרי ספרים אלקטרוניים, שירותי הזרמת וידאו או מפיצי מוזיקה דיגיטליים, ובלי קשר בין אם הם מתחרים מול אפל ובין אם לאו", וכי החברה "לא שינתה את התנהגותה או את כלליה" כשהציגה שירות סטרימינג עצמאי וכי אין "כלום בהתנהגות של אפל" שתומך בטענות בדבר אנטי-תחרות.
הגבלת אפליקציות המתחרות במערכת ההפעלה
בנובמבר 2015 הועלתה f.lux, תוכנת מחשבים פופולרית שמתאימה את צבעי התצוגה בשעות הלילה וכן מבטלת את האור הכחול שעשוי לפגוע בדפוס השינה, למכשירי iOS באמצעות "הורדה צדדית"; המשתמשים מתקינים את Xcode, סביבת פיתוח למחשבי מקינטוש ומתקינים ידנית את היישום במכשיר שלהם, ובכך עוקפים את ה-App Store ואת ערוצי ההפצה הרשמיים שלא מעניקים לתוכנה את ההרשאות הנדרשות עבורה. יממה לאחר מכן, מפתחי התוכנה הפכו את היישום ללא זמין למכשירי אפל, לאחר שיצרו קשר עם החברה וקיבלו מידע כי הדבר מפר את הסכם המפתחים. במרץ 2016, במסגרת עדכון למערכת ההפעלה שלה, אפשרה את מצב "Night Shift" ב-iOS, ושנה לאחר מכן הרחיבה את התמיכה גם ל-MacOS. לאחר העדכון, פרסמו מפתחי f.lux הודעה בה שיבחו את אפל וציינו את עצמם כ"חדשנים והמובילים המקוריים בתחום זה". הם גם ביקשו מהחברה לאפשר את הגישה גם ל-f.lux, ובכך לתמוך במשימה "לקדם את חקר השינה והכרונוביולוגיה".
icon: Steve Jobs
בשנת 2005 אסר סטיב ג'ובס על כל הספרים של ג'ון ויילי ובניו להופיע בחנויות של אפל בתגובה לפרסום ביוגרפיה לא מורשית בשם icon: Steve Jobs.
הספר ספג ביקורת בגין היותו "כזה שאינו מביע באופן מגובש וברור את דעתו של ג'ובס, יתירות לשוניות ואנקדוטות מגושמות". עם זאת, למרות הביקורת על איכות כתיבתם של ג'פרי ס. יאנג וויליאם ל. סימון והניסיונות להדגיש את המאפיינים ה"שליליים" של ג'ובס כבוס וכאדם, היו שכתבו כי הספר מציג מבט מבדר יחסית על חייו של סטיב ג'ובס.
יחס למדיה
אפל ספגה ביקורת על שיטותיה לשליטה הדוקה במידע הנוגע להשקות מוצרים, תוך שהיא מפיצה בכוונה מידע שגוי על מנת לאתר מדליפים ולהותיר את התקשורת בעלטה בכל הנוגע להתפתחויות באפל. לפיכך, השיטות של אפל גורמות להתלהבות רבה יותר סביב המוצר. במקרים מסוימים, הדליפה אפל בכוונה מידע לציבור על מנת לאמת את הכדאיות בהשקת מוצרים כמו אייפד. רבים מייחסים את החשאיות בה פועלת אפל לאופי האינדיבידואלי של סטיב ג'ובס, ש"תמיד שמר דברים קרוב לחזה... וסיפר עליהם בפני אנשים מעטים יחסית".
התביעה נגד Think Secret
אפל הואשמה כי לחצה על עיתונאים לחשוף את מקורותיהם והגישה תביעות נגד אלמונים, כדי לגלות כיצד מידע אודות המוצר שלהם הודלף. בפרט, אפל ניהלה מאבק ממושך נגד אתר Think Secret שהביא ל"פתרון חיובי עבור שני הצדדים".
נוהלי עבודה
ב-2006 נטען ב-Mail on Sunday כי מפעלי אפל בסין, בניהולן של פוקסקון ואינוונטק, שמייצרים את האייפוד ומקיימים סדנות יזע. במאמר נכתב כי מפעל אחד העסיק 200 אלף עובדים שהתגוררו ועבדו בו למעלה מ-60 שעות בשבוע. המאמר דיווח גם כי העובדים הרוויחו כ-100 דולר בחודש ונאלצו לשלם עבור שכר דירה ומזון במפעל, דבר שגרם להם להוציא למעלה מחצי ממשכורתם. במאמר נאמר כי חולקו דליים לעובדים על מנת שיוכלו לשטוף את בגדיהם.
מיד לאחר הפרסום הודיעה אפל על פתיחה בחקירה ועבדה יחד עם היצרנים על מנת להבטיח שהתנאים יותאמו לסטנדרטים שלה. בשנת 2007 החלה החברה בביקורות שנתיות של תנאי העבודה של כל הספקים שלה, תוך העלאת הסטנדרטים בהדרגה וניתוק הקשרים עם אלה שלא עמדו בהם. דו"חות התקדמות שנתיים מפורסמים גם כן מאז 2008.
תחקיר ה-BBC בשנת 2014 מצא כי שעות העבודה הארוכות ובעיות נוספות נמשכו, על אף הבטחה של אפל לרפורמה בפעילות המפעל לאחר גל התאבדויות בפוקסקון בשנת 2010. בעוד שב-BBC טענו כי יש בידיהם הוכחות להפרות מתמשכות מאז 2010, אפל לא הסכימה עם הטענות והגיבה: "אנו מודעים לכך שאין חברה שעושה כל כך הרבה כמו אפל כדי להבטיח תנאי עבודה הוגנים ובטוחים".
בעיות בטיחות ותנאי עבודה
עובדים המרכיבים מכשירי אייפון, אייפד ואחרים עובדים לעיתים קרובות בתנאים קשים, לפי עובדים במפעלי פוקסקון. על פי דיווחי החברה, ספקי אפל בסין השליכו באופן לא ראוי פסולת מסוכנת ורשומות מזויפות.
פיצוץ במאי 2011 במפעל המייצר אייפדים בצ'נגדו, נהרגו ארבעה אנשים ונפצעו 18. העובדים עבדו שעות נוספות, ובמקרים מסוימים שבעה ימים בשבוע, וחיו במעונות. היו שהתלוננו על כך שהם עומדים שעות רבות כל כך עד שהם מתקשים ללכת.
העסקת ילדים
השימוש של פוקסקון בסטודנטים ובקטינים הוא חלק מהניסיון למצוא עובדים גמישים בעלות נמוכה. כשגל ההתאבדויות ב-2010 הותיר את החברה במחסור בעובדים, ממשלת מחוז הנאן סייעה להפר את החוק. המחוז הפנה 100 אלף סטודנטים לעבודה בקווי הייצור בשנזן כ"מתמחים" (משמעות המונח הסיני יכולה להיות גם "חניך") והודיע להם תשעה ימים מראש. הסטודנטים אמרו כי נאמר להם שאם לא כן, לא יורשו ללמוד תואר שני.
המתמחים הפכו למרכיב משמעותי מכוח העבודה של פוקסקון, ומהווים עד 15% - או 180 אלף מתמחים - בזמני שיא. מורים הוצבו במפעלי החברה כדי לעקוב אחר נוכחות המתמחים, חלקם בני 14 או פחות - הפרה של החוק הסיני.
תשלום מיסים
בסוף שנות ה-80 הייתה אפל חלוצת טכניקת הנהלת החשבונות "אירי כפול עם כריך הולנדי" שמפחיתה תשלום מיסים על ידי ניתוב רווחי החברה דרך חברות בנות איריות והולנדיות לקריביים. בשנת 2004, היו באירלנד שליש מהכנסות אפל ברחבי העולם, על פי החברה. רוברט פרום, החשב של אפל באמצע שנות התשעים, כינה את הטקטיקה "הסוד השמור ביותר באירופה" טקטיקות מסוג זה סייעו לאפל לשמור על תשלום מיסים בסך 3.2% מהרווחים הזרים, ובהמשך להפחית אותם ל-2.2% ב-2010, ועוד פחות מכך על פי החברה.
בין הממצאים בדו"חות:
כחלק מהדלפות לוקסמבורג, נחשפה אפל כמי שמשתמשת במקלט מס בלוקסמבורג לצורכי הימנעות מתשלום מיסים.
שירות לקוחות
מועצת תלונות הצרכן הדנית דיווחה על תקלה בקו מוצרי ה-iBook, מתחה ביקורת על תגובת אפל לנושא, והצביעה על בעיות בשירות הלקוחות של אפל. התקלה גרמה לשבר בחלק המחבר בין שני רכיבים במחשב, שקרה לרוב אחרי תום תקופת האחריות של אפל.
אבטחת מידע
למרות קיום מצומצם של נוזקות ווירוסים במוצרי אפל, דו"ח משנת 2006 שערכה חברת אבטחת המחשבים מקאפי מצא עלייה של 228% בשיעור הפגיעויות השנתי בשנים 2003–2005. יתר על כן, כל שנה מאז ועד היום נמצאו מספר משמעותי של פגיעויות שתוקנו באמצעות עדכוני אבטחה.
איטליה
ב-27 בדצמבר 2011, אפל נקנסה על ידי רשות התחרות האיטלקית ב-900 אלף אירו בגין העובדה שהחברה לא הודיעה כנדרש ללקוחותיה על זכותם החוקית לשנתיים אחריות על פי קוד הצרכן האיטלקי. על פי הרשות, אפל חשפה אחריות לשנה בלבד ומכרה ללקוחותיה את שירות AppleCare לשנה נוספת בניגוד לחוק. הרשות קנסה את אפל ב-400 אלף אירו על אי-פרסום האחריות לשנתיים ועוד 500 אלף על מכירות AppleCare.
סין
ב-15 במרץ 2013, הטלוויזיה המרכזית של סין שידרה תוכנית לכבוד יום הצרכן הבינלאומי. התוכנית ביקרה את האחריות של אפל בסין. נאמר בה כי האייפון תמיד מקבל כיסוי אחורי ישן כשהוא מתוקן בסין. עוד נכתב כי תקופת האחריות למוצר השתנתה ל-90 יום ותקופת האחריות למקינטוש והאייפד איננה על פי החוקים הסיניים לאחריות.
ב-1 באפריל אותה שנה התנצל מנכ"ל אפל טים קוק בפני הצרכנים הסינים על המדיניות והודיע כי ישנה אותה.
פולמוס
בנובמבר 2008 שלחה אפל מכתב הפסקת פעילות לצמיתות ל-BluWiki, ספקית ויקי שאינה מסחרית, בטענה להפרת זכויות יוצרים במילניום הדיגיטלי. אפל טענה כי קיום דיונים אודות כיצד אפשר לגרום לתוכנות אחרות לרוץ על מכשירי האייפוד שלה מפר את זכויות היוצרים שלה. ב-27 באפריל 2009 מפעילי BluWiki תבעה את אפל בגין הצהרה על אי-הפרה ואי-עקיפה. לבסוף, אפל חזרה בה מטענותיה ב-8 ביולי 2009.
האשטאג "החרם את אפל" ב- +Google
ביוני 2012 התקוממו ב+Google בעקבות צו מניעה שיצא לבקשת אפל נגד הגלקסי נקסוס שהיה מכשיר הדגל של מערכת ההפעלה אנדרואיד. אמנם בית המשפט לערעורים בארצות הברית הסיר את צו המניעה, אך מ-30 ביולי 2012 הפך ההאשטג "BoycottApple" לזה שהיה הארוך ביותר אי פעם ב +Google.
התיישנות מתוכננת
אפל הואשמה לעיתים קרובות בדבר התיישנות מתוכננת של מכשיריה. לפי טענה זו, החברה גורמת למכשירים להרגיש מיושנים יותר מאשר הם באמת, ובכך לגרום למשתמשים לרכוש "גרסה חדשה ומשודרגת" של המכשיר בדצמבר 2015 הוגשה נגד אפל תובענה ייצוגית בגין התיישנות מתוכננת בעת העדכון ל-iOS 9.
אפל מסרה בדצמבר 2017 כי הסיבה לכך שהטלפונים הישנים שלה פועלים לאט יותר היא משום שהסוללה שלהם נשחקת עם הזמן וכי הטלפונים הישנים שלה עשויים להיסגר באופן בלתי צפוי.
Greatest Hits (אלבום של שאניה טוויין)
עם יציאתו נכנס אלבום הלהיטים אל המקום השני במצעד הבילבורד 200.
רקע
אלבום הלהיטים מכיל בתוכו אוסף של שירים משלושת אלבומיה האחרונים של טוויין, בתוספת שלושה שירים חדשים: "Party for Two" אשר הגיע לעשירייה הפותחת במצעד שירי הקאנטרי האמריקאי, בבריטניה ובגרמניה. שני השירים הנוספים הם: "" ו-"I Ain't No Quitter".
כמה שנים לאחר צאתו, עלה אלבום הלהיטים לרשת הזרמת המדיה ספוטיפיי.
הצלחה מסחרית
למרות שמדובר באלבום להיטים, הוא הפך לאלבום הקאנטרי הנמכר ביותר בשנת 2005 בארצות הברית. נכון להיום מכירותיו עומדות על כ-4.4 מיליון עותקים בארצות הברית (מעמד פלטינה מרובעת), 900 אלף עותקים בבריטניה (מעמד פלטינה משולשת), כ-750 אלף עותקים בקנדה (מעמד פלטינה משושת), 210 אלף עותקים באוסטרליה (מעמד פלטינה משולשת), 50 אלף עותקים בברזיל (מעמד זהב), ומיליון עותקים באירופה.
האלבום הגיע בבכורה למקום השני בארצות הברית, ולמקום הראשון במצעד אלבומי הקאנטרי האמריקאי, ומכר 530 אלף עותקים בשבוע הראשון ליציאתו. האלבום נשאר במקום הראשון של אלבומי הקאנטרי במשך 11 שבועות לא רצופים.
Company
Company (בעברית: חֶברָה) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבומו הרביעי, Purpose. השיר יצא לאור ב-8 במרץ 2016, כסינגל הרביעי והאחרון מתוך האלבום.
נתוני מכירותיו של השיר בעולם מסתכמות בכ-2 מיליון עותקים שנמכרו, כאשר מיליון עותקים נמכרו בארצות הברית בלבד.
במצעדים זכה השיר להצלחה מתונה, כאשר כבש את צמרת המצעד שבדרום קוריאה, אך במצעד הבילבורד הוט 100 הצליח להגיע בשיאו למקום ה-53 בלבד, ולא הצליח לשחזר את הצלחת הסינגלים הקודמים מן האלבום.
רקע וכתיבה
לפני שסגר ביבר את האלבום, הוחלט כי השיר יצא כסינגל הרביעי בפער של כשנה מצאתם של שלושת הסינגלים הראשונים מן האלבום.
וידאו קליפ
הווידאו קליפ הנלווה שצולם לשיר, איגד בתוכו קטעים מתוך הופעותיו של ביבר סביב כל רחבי העולם, ובנוסף קטעים מתוך מקומות שונים שבהם שהה במהלך הקריירה שלו. בתחילת הקליפ ניתן לראות את ביבר כאשר פסל עומד לצידו, ואותו מרים את הראש כלפי מעלה.
מונה הצפיות של הקליפ נכון לאוגוסט 2021, עומד על 614 מיליון צפיות, דבר אשר הופך אותו ל-15 הנצפה ביותר של ביבר.
רשימות סוף שנה וכל הזמנים
"Love Yourself" נכלל במספר רשימות סוף שנה של השירים הטובים ביותר של 2021.
מיקומי שיא
במצעדים זכה השיר להצלחה מתונה, ובשיאו נכנס לעשיריות וחמישיות פותחות מרובות.
אבות המזון
אֲבוֹת הַמָּזוֹן הם חמש קבוצות של רכיבי תזונה הנחוצים לתפקודו התקין של גוף האדם, ואלה הם: פחמימות, שומנים, חלבונים, ויטמינים ומינרלים. לאבות המזון תפקידים מגוונים בשמירה על התפקוד התקין של הגוף. תפקיד מרכזי הוא בהיותם מקור אנרגיה, אשר נמדדת בקלוריות, ואבן בניין למולקולות מורכבות. תזונה בריאה כוללת צריכה מאוזנת של כל אחד מאבות המזון.
פחמימות
הפחמימות הן מקור האנרגיה הראשוני של הגוף ואבן הבניין לסוגים שונים של מולקולות. בתהליך הפקת האנרגיה, גלוקוז, שהוא חד-סוכר, מפורק בתהליך הגליקוליזה למולקולות פשוטות יותר תוך כדי יצירת ATP, מולקולות אספקת האנרגיה של תאי הגוף. גם החד-סוכרים פרוקטוז וגלקטוז יכולים לשמש את הגוף להפקת אנרגיה. מלבד הפקת אנרגיה, הסוכרים משמשים לבניית סוגי מולקולות מורכבות שונים, כגון גליקופרוטאינים ופפטידוגליקנים.
במזון הסוכרים, אשר מבחינה כימית גרידא זהים לפחמימות, יכולים לבוא בצורת חד-סוכרים, וכן בצורת דו-סוכרים או רב-סוכרים, אשר מפורקים במערכת העיכול לחד-סוכרים. אלה נספגים במעי הדק ומועברים אל הדם.
שומנים
השומנים מפורקים לחומצות שומן במערכת העיכול באמצעות אנזימים המופרשים בלבלב, כגון ליפאז, ונספגים בסיוע מלחי מרה.
חלבונים
החלבונים מפורקים לפפטידים ולחומצות אמינו, בין היתר באמצעות אנזימים פרוטאוליטיים, כגון פפסין וטריפסין. אנזימים אלה פועלים היטב בסביבה החומצית של הקיבה.
ויטמינים
ויטמינים הם מולקולות שהגוף אינו יכול לייצר בעצמו, והוא זקוק להן לצורך תפקודו התקין. תפקידם העיקרי של הוויטמינים הוא לשמש קואנזימים בזירוז תגובות של חילוף חומרים. נהוג לחלק את הוויטמינים לכאלה המסיסים במים – הוויטמינים מקבוצת B וויטמין C – ולוויטמינים מסיסים בשומן – ויטמין A, ויטמין D, ויטמין E וויטמין K.
מינרלים
המינרלים הם תרכובות אי-אורגניות הנחוצות לשמירת ההומאוסטאזיס, וחלקן משמשות קופקטורים בתגובות ביוכימיות שונות. נהוג לחלק את המינרלים למאקרומינרלים, הנמצאים בכמויות גבוהות מ-50 מ"ג לכל ק"ג גוף, וליסודות קורט, הנמצאים בכמויות קטנות מכך.
ג'ירולמו פרקסטורו
ביוגרפיה
פרקסטורו יליד ורונה, למד רפואה בפדובה, והתוודע לקופרניקוס. לאחר לימודיו עבר לורונה ובה התגורר עד יום מותו. מלבד עיסוקו הרפואי עסק במדע, ואף חלק על תפיסתו של תלמי כי השמש סובבת את כדור הארץ.
פרסם ספרים אחדים ששניים מהחשובים הם:
לס קלייפול
לסלי אדוארד "לס" קלייפול (נולד ב-29 בספטמבר 1963) הוא מוזיקאי, זמר, בסיסט, מלחין וסופר, המוכר כבסיסט וסולן להקת הרוק אלטרנטיבי פריימוס. סגנון הנגינה של קלייפול על גיטרת הבס משלב טאפינג, פריטת פלמנקו וסלאפינג.
שנותיו המוקדמות
קלייפול נולד בעיר ריצ'מונד שבקליפורניה וגדל בעיר אל סוברנטה שבקליפורניה, למשפחת מכונאי רכב. קלייפול החל לנגן על גיטרת בס בגיל צעיר ובין השפעותיו המוזיקליות ניתן למצוא את לארי גרהאם, טוני לוין, רוג'ר ווטרס, גדי לי, פול מקרטני, גיזר באטלר, בוטסי קולינס, סטנלי קלארק, ג'ון פול ג'ונס ואחרים.
הוא למד בבית הספר התיכון דה אנזה, שם הכיר את חברו קירק האמט, שמאוחר יותר הצטרף כגיטריסט להקת ההבי מטאל מטאליקה. במשך מספר שנים לפני הקמת להקתו פריימוס, עבד קלייפול בתור נגר.
פריימוס
פריימוס החלה את דרכה בשם Primate באמצע שנות ה-80 של המאה ה-20, עם קלייפול כבסיסט, טוד האת' כגיטריסט ומתופפים שונים, ביניהם ג'יי ליין. בשנת 1989, ליין והאת' עזבו את הלהקה ובמקומם צירף קלייפול את הגיטריסט לארי ללונד והמתופף טים אלכסנדר.
קלייפול נחשב לדמות המובילה בלהקה והכוח המניע מאחורי הסגנון המוזיקלי שלה, המשלב פאנק יחד עם סגנונות אחרים. קלייפול הוא היחיד מבין חברי הלהקה עם רקע במוזיקת פאנק. בגלל השפעתו הרבה על סגנון הלהקה, פריימוס לעיתים רבות מתוארת בתור להקת "ת'ראש-פאנק" או פאנק-מטאל.
משנת 1989 ועד שנת 2000, פריימוס הייתה אחת הלהקות הפחות שגרתיות שזכו לקבל זמן אוויר בזרם המיינסטרים, בין היתר בהופעתם בפסטיבל לולהפלוזה בשנת 1993, השתתפותם בתוכניות הלייט נייט של דייוויד לטרמן וקונאן או'בריאן בשנת 1995 ובנוסף השתתפותם בפסטיבל וודסטוק 94'. בשנת 1996, עזב אלכסנדר את הלהקה והוחלף בבריאן "בריין" מנטייה (לימים מתופף גאנז נ' רוזס).
בשנת 1997, התבקשה הלהקה לכתוב את שיר הנושא של סדרת האנימציה סאות' פארק. בשנת 2000, חדלה הלהקה מפעילותה.
באמצע שנת 2003, שבה הלהקה לפעילות וקלייפול התאחד עם אלכסנדר וללונד. בשנת 2010, עזב אלכסנדר את הלהקה בשנית והוחלף בג'יי ליין, שניגן עם הלהקה עד עזיבתו בשנת 1989.
בשנת 2013, עזב ליין את הלהקה בשנית והוא הוחלף באלכסנדר גם בפעם זו.
חייו האישיים
קלייפול מתגורר בקרבת העיירה אוקסידנטל שבמחוז סונומה שבקליפורניה, יחד עם אשתו ושני ילדיו. קלייפול מקליט את מרבית המוזיקה שלו בביתו. הוא ידוע בהומור ההזוי שלו ובאישיותו יוצאת הדופן.
קלייפול הוא דייג מושבע ואף הופיע בתור אורח בתוכנית הטלוויזיה Fly Fishing the World.
In Rainbows
In Rainbows הוא אלבום האולפן השביעי של להקת הרוק האלטרנטיבי הבריטית רדיוהד. האלבום יצא לאור לראשונה ב-10 באוקטובר 2007, בגרסת הורדה (קובצי MP3) מאתר האינטרנט הרשמי של הלהקה, בכתובת Inrainbows.com ובגרסת CD וויניל סטנדרטית בחודש דצמבר 2007 (למעט צפון אמריקה, שם יצא האלבום ב-1 בינואר 2008).
מבחינה מוזיקלית, האלבום מכיל הן יצירות אלקטרוניות הכוללות שימוש בדגימות ובמקצבים לא שגרתיים, והן שירים מלודיים המשלבים גיטרות אקוסטיות, כלי מיתר, כינורות ופסנתר. מבחינת המילים, האלבום מציג שינוי מסוים בכתיבת השירים של סולן הלהקה תום יורק, המתבטא בעיקר בהתרחקות מנושאים פוליטיים וסביבתיים, בהם הרבתה הלהקה לעסוק באלבומים, קודמים ובייחוד באלבומה הקודם Hail to the Thief, ובחזרה לעיסוק בנושאים אישיים ואנושיים.
In Rainbows הוא אלבומה הראשון של רדיוהד שיצא לאור לאחר שהסתיים חוזה ההקלטות שלה עם חברת EMI. האלבום יצא 4 שנים אחרי Hail to the Thief, אלבומה השישי, שיצא לאור ביוני 2003.
הלהקה הוציאה את הסינגל הראשון מתוך האלבום, Jigsaw Falling into Place ב-14 בינואר 2008. ב-31 במרץ 2008 שוחרר הסינגל השני, Nude.
הקלטת האלבום
עם הוצאת האלבום השישי של רדיוהד, Hail to the Thief, מיצתה הלהקה את חוזה ההקלטות שלה עם חברת EMI שהוציאה את ששת אלבומיה הקודמים. זו הייתה הפעם הראשונה מזה כעשור שהלהקה לא הייתה תחת חוזה כלשהו. לאחר שב-2004 לא הקליטה חומרים חדשים, התחילה רדיוהד לעבוד על אלבומה השביעי. בפברואר 2005 הסולן תום יורק והגיטריסט ג'וני גרינווד ביצעו לראשונה מספר שירים חדשים בהופעות קטנות, ביניהם השיר Arpeggi (בגרסת האלבום נקרא Weird Fishes/Arpeggi) שבוצע בהשתתפות תזמורת נצרת, השיר Nude, שבוצע לראשונה כבר בסיבוב ההופעות של האלבום OK Computer לפני כעשר שנים, והשירים House of Cards ו-Last Flowers. הסשנים הראשונים של הקלטת האלבום החלו באוגוסט 2005 ונמשכו עד תחילת 2006. לאורך תקופת ההקלטות עדכנו חברי הלהקה את מעריציה בפרטי העבודה, פרסמה תמונות ומילים לשירים פוטנציאליים בבלוג באתר הרשמי שלהם, Dead Air Space.
הלהקה התקשתה לחזור ליצור לאחר ההפסקה הארוכה בעבודה, ולטענתם תוצאות הסשנים הנ"ל היו מאכזבות ולא מספקות, זאת בין השאר בשל העדר מפיק והעדר דדליין מצד חברת הקלטות. לאחר הפסקה קצרה נוספת, התחילו חברי הלהקה לעבוד עם המפיק מארק "ספייק" סטנט, במקום עם מפיקם הידוע נייג'ל גודריץ'. בריאיון למגזין Mojo הסביר תום יורק את ההחלטה באומרו כי גודריץ' "מכיר את הלהקה טוב מדי", וכי הם רצו לנסות לגוון בעבודה עם מפיק אחר. כמו כן, באמצע שנת 2006 הכריזה הלהקה על כוונתה לצאת למסע הופעות קצר, שמטרתו העיקרית לבחון שירים חדשים המתוכננים להיכנס לאלבום.
הלהקה הופיעה מספר פעמים בצפון אמריקה ואירופה (בין השאר בפסטיבלי מוזיקה מרכזיים). לאחר מכן, בספטמבר 2006 חזרו חברי הלהקה לסטודיו להקלטות נוספות שנמשכו עד 2007, הפעם עם המפיק נייג'ל גודריץ'. על פי דיווחים בבלוג הלהקה, הפעם העבודה הייתה מהירה והניבה תוצאות מספקות יותר. ביוני 2007 פרסם גודריץ' סרטון וידאו קצר המכיל קטעים משירי האלבום החדש, וב-1 באוקטובר 2007 הודיע הגיטריסט ג'וני גרינווד על תאריך היציאה של האלבום ועל שמו.
הוצאה
דרך הוצאת האלבום ייחודית ועוררה תגובות סוערות (חיוביות ברובן) בתעשיית המוזיקה העולמית. האלבום יצא לאור בשלושה פורמטים שונים: הורדה דיגיטלית, מארז מהודר וגרסת CD/תקליט קונבנצינלית.
פורמטים
גרסת ההורדה: קובץ ZIP המכיל 10 שירים בפורמט MP3 שאינם מוגנים בניהול זכויות דיגיטלי (DRM). את גרסת ההורדה ניתן היה להזמין מהאתר הרשמי של הלהקה, כאשר הרוכש הוא הקובע את המחיר עבורה. לא נקבע מחיר מינימום להורדה, וניתן היה לא לשלם עליו כלל, על ידי הקלדת מחיר אפסי (אם המחיר המוכנס הוא 0.00, אין צורך בהזנת פרטי אשראי).
מארז מיוחד: הפורמט השני הוא מארז מהודר ("Discbox") המכיל את האלבום על גבי CD ושני תקליטי ויניל, וכמו כן, תקליטור נוסף המכיל 8 שירים חדשים וספרון בכריכה קשה המכיל את מילות השירים באלבום ותוכן אמנותי. את המהדורה המיוחדת ניתן היה, בדומה לגרסת ההורדה, להזמין מאתר הלהקה במחיר של 40 פאונד (כ-320 ש"ח). הגרסה המיוחדת נשלחה למזמינים ברחבי העולם במהלך דצמבר 2007 וינואר 2008. את שתי הגרסאות הנ"ל של האלבום הוציאה הלהקה בהוצאה עצמית, ללא שיווק של חברת תקליטים כלשהי.
ביקורות
האלבום זכה לביקורות טובות. בשנת 2020 דירג מגזין הרולינג סטון את האלבום במקום ה-387 ברשימת 500 האלבומים הטובים ביותר בכל הזמנים. מגזין NME, דירג את האלבום במקום ה-42 ברשימת "500 האלבומים הטובים ביותר בכל הזמנים של NME". בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-336.
רשימת השירים באלבום
דיסק הבונוס, המכיל 8 שירים, צורף למהדורה המיוחדת של האלבום ("Discbox"), שהוצעה לרכישה דרך האתר הרשמי של הלהקה עד גמר המלאי בתחילת 2008.
גוני נאור
גוֹני נאור (נולד ב-23 באפריל 1999) הוא כדורגלן ישראלי, המשחק בעמדות הקשר המרכזי והבלם במכבי חיפה מליגת העל ובנבחרת ישראל.
קריירת מועדונים
נאור נולד בהר אדר שבהרי יהודה.
הפועל (קטמון) ירושלים
הוא ערך את הופעת הבכורה שלו בקבוצה הבוגרת של הפועל קטמון ירושלים ב-3 באוגוסט 2017, במסגרת גביע הטוטו של הליגה הלאומית.
ב-2022 קיבל נאור הצעות לעבור למכבי נתניה, הפועל באר שבע, ומכבי חיפה. ב-25 בינואר 2023, חתם נאור במכבי חיפה לשנתיים וחצי.
נבחרות ישראל
נאור רשם שלוש הופעות במדי נבחרת הנערים של ישראל עד גיל 17, ושלוש הופעות במדי נבחרת נוער ב' עד גיל 18.
קוג'י
היסטוריה
בשנת 1838 מושבת קוג'י הוגדרה לראשונה, ובשנת 1863 הוקם בפרוור בית הספר הראשון (שלאחר זמן מה הוסב למלון קוג'י).
גוני נאור
נבחרות ישראל
באוקטובר 2021, זומן לראשונה לסגל נבחרת ישראל הבוגרת על-ידי המאמן האוסטרי וילי רוטנשטיינר, במהלך מוקדמות מונדיאל 2022. ב-27 בספטמבר 2022 ערך את הופעת הבכורה שלו בבוגרים, כשגם פתח בהרכב במשחק ידידות שנגמר בהפסד חוץ 1–2 למלטה.
תארים
מכבי חיפה
קוג'י
היסטוריה
בשנת 1902 עברה בפרוור החשמלית הראשונה, שחיברה אותו למע"ר. קו הרכבת הגיע מרנדוויק הסמוך והתפצל ממנו לעבר קוג'י, עם תחנה מרכזית בחוף קוג'י.
בשנת 1907 הוקם בפרוור מועדון המצילים המקומי, אחד מהמועדונים הוותיקים ביותר בסידני.
תרבות
חוף קוג'י קיבל את שמו מהמילה האבוריג'ינית קוג'ה, שמשמעה "המקום המסריח" או "ריח האצות המסריחות". אלו נבעו ככל הנראה מתופעה טבעית של סחף אצות אל החוף בעקבות זרמי המים במפרצון קוג'י.
בשנת 1887 הוקם בפרוור מתחם גדול בשם אקווריום ארמון קוג'י (Coogee Palace Aquarium), שהכיל בריכת שחייה (25 על 10 מטרים), אקווריום כרישים ומספר אטרקציות נוספות כגון מגרש החלקת קרח. הכיפה הגדולה מעל המתחם קרסה בשנות הארבעים, והמקום נבנה מחדש ושופץ. כיום הוא משמש כמרכז מסחרי מקורה.
קוג'י הוא אחד הפרוורים הצפופים ביותר בסידני, ומהווה מקום מגורים מועדף ומושך אוכלוסייה החל משנות השלושים. הוא פופולרי בזכות תרבות גלישה ענפה במקום, ומושך תיירים רבים, במיוחד תרמילאים.
שחייה במים פתוחים
שחייה במים פתוחים היא ענף ספורט בו שחיינים מתחרים בשחייה בגופי מים גדולים כגון נהרות, אגמים, מפרצים ובים הפתוח.
הפדרציה הבינלאומית לשחייה, פינ"א, מאגדת בתוכה שחייה במים פתוחים, יחד עם שחייה תחרותית, קפיצה למים, קפיצה למים מגובה, שחייה אמנותית וכדורמים. המרחקים הרשמיים בתחרויות השחייה במים פתוחים של פינ"א הם 5, 10 ו-25 ק"מ (לשם השוואה, המרחק הארוך ביותר בשחייה תחרותית הוא 1.5 ק"מ). מאז אליפות העולם בשחייה 1991 הענף כלול בתוכנית של אליפות העולם בשחייה. מאז אולימפיאדת בייג'ינג (2008) שחייה במים פתוחים למרחק של 10 ק"מ, המכונה "מרתון שחייה", היא משחה אולימפי. ספורט הטריאתלון כולל בתוכו שחייה במים פתוחים.
יש אירועים לא-תחרותיים של שחייה במים פתוחים, כגון צליחת הכנרת העממית או חציית תעלת למאנש.
השחייה, שמתבצעת לעיתים בדבוקה, שונה לחלוטין משחייה במסלול מופרד בבריכה, ועל המתחרה להיזהר שלא להיפגע ולא לפגוע במתחרים אחרים, ולשמור על נתיב קרוב ככל האפשר לסימון (ולשם כך להרים את הראש מדי פעם על מנת שלא לסטות מהמסלול). כמו כן עשויה השחייה לכלול צלילות לצורך התחמקות מגלים, שחייה עם הזרם, ניווט, והתמודדות עם תנאי קור וחום קיצוניים.
חוקי הענף
החוקים להלן הם אלו התקפים בתחרויות רשמיות המוכרות על ידי פינ"א. תחרויות נערכות למרחקים של 5, 10 ו-25 ק"מ. הזינוק למשחה נערך מרפסודה או מתוך המים בעומק המאפשר שחייה מיידית. השחיינים מסודרים בזינוק על פי סדר שנקבע באקראי. בהישמע אות מופעל שעון עצר והשחיינים קופצים למים (במקרה של רפסודה) ומתחילים בשחייה באופן מיידי. כל המתחרים מאותו המין מזנקים יחדיו. לעיתים הגברים והנשים מזנקים יחדיו אולם לרוב הגברים מזנקים לפני הנשים. בכל מקרה, המיקום במשחה נקבע לכל מין בנפרד.
מסלול המשחה מסומן לרוב באמצעות מצופים גדולים ובולטים. השחייה ממצוף למצוף נעשית בקו ישר ושופטים על סירות מוודאים שכל שחיין מקיף כל מצוף כנדרש. לרוב המסלול מעגלי והשחיינים נדרשים להקיפו מספר פעמים.
נקודת הסיום של המשחה היא בתוך המים. הסיום מסומן על ידי מצופים היוצרים משפך המתנקז אל קו הסיום, שרוחבו 5 מטרים. מעל קו הסיום ישנו גשר שהשחיינים עוברים תחתיו ונוגעים בו עם צמיד אלקטרוני המותקן על ידם. הגשר כולל חיישן אלקטרוני המזהה את השחיין על פי הצמיד וקובע את הזמן שלקח לו להשלים את המשחה. הזמן הרשמי מתקבל במונחים של שעות, דקות ושניות, אולם השעון שומר נתונים גם ברמת דיוק של מאיות השנייה כדי לסייע בהכרעה של סיומים צמודים. כאשר כמה שחיינים מסיימים יחדיו השופטים קובעים את סדר ההגעה באמצעות מצלמת הילוך איטי ונתוני השעון. שחיין המסיים את המשחה יוצא מן המים, או מוצא מהם במקרה שהוא מותש מכדי לצאת לבד, ונבדק על ידי איש צוות רפואי. מיקום השחיינים נקבע על פי סדר ההגעה לקו הסיום.
במהלך המשחה, כל סגנונות השחייה מותרים לשימוש, אולם ברמה מקצוענית משתמשים תמיד בסגנון החתירה. המגע עם הקרקעית מותר, אך אסור ללכת על הקרקעית או לקפוץ ממנה. כמו כן כל מגע מכוון עם עצם כלשהו במים (כגון משיכת מצוף או תפיסת רפסודה) אסור. מטבע הדברים, ענף המים פתוחים כולל מגע רב בין השחיינים, בייחוד בהתחלה ובסיום. עם זאת, אסור לבוא במגע עם שחיין אחר בכוונה (למשל כדי להפריע לו או למשוך בו כדי להתקדם). לשחיינים אסור להיצמד לסירות המלוות את המשחה (דבר המקל על השחייה).
שופטים וצוותים רפואיים מלווים את השחיינים לכל אורך המשחה באמצעות סירות. אם שופט סבור ששחיין עובר על כללי הענף, הוא מוציא דגל צהוב עם מספר השחיין (שכתוב באופן בולט על גפיו). אם שחיין מבצע עבירה בפעם השנייה מונף לעברו דגל אדום והוא מוצא מן המים מיידית ונפסל מהמשך המשחה. עבירה בלתי ספורטיבית בעליל מזכה בדגל אדום מיידית, גם ללא דגל צהוב לפני.
משחי מים פתוחים הם מתישים ונמשכים זמן רב. לכן מסלול המשחה עובר על יד רפסודת או סירת האכלה, שם יכולים השחיינים לשתות מים ולצרוך מזון עתיר אנרגיה. השחיינים חולפים בקרבת הרפסודה או הסירה וסייענים מושיטים לעברם מקלות באורך עד 5 מטרים, ומכניסים את המזון ישירות לפה תוך כדי שחייה.
טמפרטורת המים המינימלית הדרושה לקיום תחרות של פינ"א היא 16 מעלות צלזיוס, ומקווה המים בו מתקיים התחרות צריך להיות נתון להשפעה נמוכה של גלים וגאות.
הבדלים משחייה בבריכה
הבדלים רבים נוספים מתבטאים בתנאים השונים. שחייני מים פתוחים נדרשים לעיתים להתמודד עם תנאי חום וקור קיצוניים, בניגוד לבריכה שם הטמפרטורה קבועה ונוחה. כמו כן שחייני מים פתוחים נדרשים לנווט ממצוף למצוף, שהמרחק ביניהם הוא לרוב מאות מטרים. זאת תוך כדי להתמודדות עם גלי הים וסחף. מה שגם דורש מהם להרים את הראש מעל המים, דבר שאינו מקובל בתחרויות בבריכה.
בניגוד לבריכה, שם כל שחיין שוחה במסלול משלו ומבודד משאר השחיינים, בשחייה במים פתוחים המגע הפיזי בין השחיינים הוא רב. השחיינים שוחים בדבוקות צפופות שכוללות לעיתים עשרות שחיינים. ההתחלה והסיום של המשחה נוטים להיות אלימים במיוחד.
האיסורים על חליפות שחייה מתקדמות בשחייה תחרותית שנכנסו לתוקף ב-2010 לא חלים על שחייה במים פתוחים. שחייני מים פתוחים רשאים לשחות עם חליפות שחייה מלאות המכסות את כל הגוף ואינן עשויות מבד.
בניגוד לבריכה, שם התנאים שווים בכל העולם, התנאים בשחייה במים פתוחים משתנים מתחרות לתחרות ומרגע לרגע. לכן אין בשחייה במים פתוחים שיאי עולם רשמיים.
טקטיקה
בשחייה במים פתוחים חשיבות רבה לטקטיקה ותכנון נכון של המשחה.
האלמנט הטקטי הנפוץ ביותר הוא "דראפטינג". השחיין נצמד לשחיין אחר ממאחור ומשתמש בו כ"מגן" שמפלס את הדרך. השחיין מאחור נהנה מהתנגדות מים פחותה ונדרש לפחות מאמץ בשביל לשחות במהירות של השחיין מלפנים. ניתן גם לבצע דראפטינג כשהשחיין מתמקם לצידו של המוביל ולא מאחוריו, כשראשו נמצא באזור המתניים של המוביל. דראפטינג כזה פחות יעיל, אך הוא מבטל את הצורך להרים את הראש כדי לעקוב אחרי השחיין המוביל והוא מהווה עמדה יותר נוחה לעקיפת השחיין המוביל. כמו כן במקרה כזה ניתן להשתמש בשחיין עליו עושים דראפטינג כ"שובר גלים" המגיעים מצידו השני.
בשלב האחרון של המשחה, לרוב בסביבות ה-2-3 ק"מ האחרונים הדבוקות מתחילות להתפרק כשהשחיינים משתמשים בשארית הכוחות הנותרים להם. השלב הזה כולל קבלת החלטה קריטית, מתי לנסות לפרוץ קדימה ולברוח למתחרים האחרים בדבוקה. שחיין שיפרוץ מוקדם מידי יאבד מהירות לקראת הסוף ודבוקתו או חלקה ידביקו אותו, תוך כדי ניצולו לדראפטינג. שחיין שיפרוץ מאוחר מידי עשוי להישאר עם זמן מועט מידי כדי לברוח לדבוקה או לצבור פער בלתי ניתן לגישור משחיינים מובילים שפרצו מוקדם יותר. השחיין צריך לקבל את ההחלטה על סמך ניסיונו והכרת היכולות שלו, כמו גם של מתחריו. הוא צריך להיות בטוח ביכולת העדיפה שלו על חברי דבוקתו, שינצלו את פריצתו כדי לבצע עליו דראפטינג.
שחיינים שלא מצליחים להתנתק מהדבוקה בעת הסיום מגיעים כולם למשפך הסיום יחדיו ונדרשים להשתמש בספרינט בשארית כוחותיהם. סיומים שכאלו נוטים להיות אלימים וצפופים ומוכרעים על חודן של מאיות השנייה.
השחייניות שזכו במרב מדליות הזהב באליפויות העולם בשחייה במים פתוחים
שחייניות שזכו בלפחות 2 מדליות זהב (כולל אליפות העולם 2019)
טבלת מדליות באליפויות העולם שחייה במים פתוחים
כולל את אליפות העולם בשחייה 2019
שחייה במים פתוחים בישראל
אליפות ישראל בשחייה במים פתוחים נערכת מדי שנה במפרץ אילת. ב-2011 נערכה באילת אליפות אירופה בשחייה במים פתוחים. כיום, מאמן הענף הלאומי הוא חנן גלעד.
אלופות ואלופי ישראל בשחייה במים פתוחים (15 ק"מ)
התחרות נערכה בנחל עמל.
גן החיות של לונדון
גן החיות של לונדון (באנגלית: London Zoo), או, בשמו הרשמי  גן החיות של האגודה הזואולוגית של לונדון (ZSL London Zoo) הוא גן החיות המדעי הוותיק ביותר בעולם. גן החיות נפתח ב-27 באפריל 1828 ונועד לשמש כאוסף בעלי חיים למטרות מחקר מדעי. הגן נפתח לציבור הרחב בשנת 1847 ובינואר 2016 הכיל הגן 17,480 בעלי חיים מ-756 מינים שונים.
הגן מנוהל על ידי האגודה הזואולוגית של לונדון (אשר נוסדה בשנת 1826) והוא ממוקם בקצה הצפוני של ריג'נטס פארק, דרומית לתעלת ריג'נטס.
גן החיות היה גן החיות הראשון שפתח בית זוחלים (בשנת 1849); אקווריום (בשנת 1853) ובית חרקים (בשנת 1881). כמו כן גן החיות היה הראשון שהקים גן חיות לילדים (בשנת 1938).
הגן ממומן מתרומות ומדמי הכניסה לגן, ואינו מקבל מימון ממשלתי.
היסטוריה
האגודה הזואולוגית של לונדון נוסדה על ידי סר סטמפורד ראפלס בשנת 1826. ראפלס רכש את השטח בו הוקם לימים גן החיות והזמין את התוכניות עבורו, אולם נפטר באותה שנה בטרם החלו העבודות. לאחר מותו של ראפלס עבר ניהול הפרויקט להנרי פטי-פיצמוריס, מרקיז לאנסדאון השלישי, אשר פיקוח על בניית המבנים הראשונים עבור החיות. גן החיות נפתח באפריל 1828 לשימושם של חברי האגודה הזואולוגית, לצורכי מחקר, וכלל ראם לבן, קודו גמלוני, אורנגאוטן וכן בעלי חיים אשר מאז נכחדו: קואגה וזאב טסמני. בשנת 1829 הוענק לאגודה זיכיון מלכותי על ידי המלך ג'ורג' הרביעי. בשנת 1847 נפתח גן החיות לציבור הרחב, במטרה להשתמש בדמי הכניסה לסייע במימון עלויות האחזקה של הגן.
עד שנת 1902 האמינו כי בעלי חיים טרופיים לא ישרדו באקלים הקר של לונדון, ולכן כל בעלי החיים הטרופיים הוחזקו בתוך מבנים. לאחר שד"ר פיטר צ'אלמרז מיטצ'ל מונה למזכיר האגודה, הוא החל בארגון מחדש של מבני גן החיות, והחל להוציא את בעלי החיים ממבנים סגורים למתחמים פתוחים (תוך הסתמכות על הניסיון של גן החיות של המבורג). בעקבות תוכנית ההרחבה של מיטצ'ל, נרכשה בשנת 1926 חוות הול הסמוכה, ובשנת 1931 נפתח גון החיות מחדש כפארק זואולוגי פתוח (הפארק הראשון מסוגו בעולם). בשנת 1962 נשלחה ראמה לבנה לגן החיות של פניקס באריזונה שבארצות הברית, במסגרת תוכנית ההרביה הבינלאומית הראשונה. כיום משתף גן החיות פעולה עם גני חיות ברחבי העולם להרביית 130 מינים שונים.
חלקי גן החיות
במסגרת תוכנית רב שנתית של גן החיות, מאז ראשית המאה ה-21 הגן החל לעבור שיפוץ ושיפור במטרה להחליף את הכלובים בהם הוחזקו בעלי החיים בשטחים פתוחים הדומים לסביבה הטבעית של בעלי החיים. בשנת 2005 הוקמו מתחם "ספארי הציפורים האפריקאי" (African Bird) ו"פגוש את הקופים" (Meet The Monkeys), ובשנת 2006 נפתח מתחם "לתוך אפריקה" ("Into Africa") ומתחם "גן העדן לפרפרים" ("Butterfly Paradise"). בשנת 2007 נפתח מתחם "ממלכת הגורילות" ("Gorilla Kingdom") בנוכחות הנסיך פיליפ, הדוכס מאדינבורו, ו"מתחם יער הגשם על שם קלור" ("Clore Rainforest Lookout") במקום בו עמד קודם לכן בניין היונקים הקטנים. בחג הפסחא של שנת 2008 נפתח "ביתן בלקבורן" (the "Blackburn Pavilion) - ביתן ציפורים בדמות יער טרופי.
תוכניות לעתיד כוללות שיפוץ והרחבת גן החיות של הילדים וטרסות האריות של הפארק.
ספארי הציפורים האפריקאי
ספארי הציפורים האפריקאי (African Bird Safari)(51.535°N, -0.15519°W), שנפתח בחג הפסחא של שנת 2005, החליף שלושה מתחמים שקדמו לו באזור ביתן החסידות והיענים. אורכו של השביל 51 מטרים וגובה המבנה 10 מטרים. המתחם מכיל פלג קטן שמעליו גשר, וכן מספר עצים גבוהים. במתחם מוצגים חסידות לבנות בטן, זרזירים הדורים, שרשירי מדגסקר (Anas bernieri), טוקוס פון דר דקן וכן כחל כחול-בטן וכחל לילכי.
האקווריום
המבנה מחולק לשלושה אולמות תצוגה:
האקווריום כולל גם מכל גדול ובו דגים שהובאו מבתים פרטיים שבעליהם לא יכלו לטפל בהם יותר.
ביתן בלקברן
ביתן בלקברן (Blackburn Pavilion - 51.53367°N, -0.15208°W) נפתח לציבור ב-21 במרץ 2008. מבנה זה מהווה שיפוץ של בית הציפורים המקורי של גן החיות - מבנה ויקטוריאני שהוקם בשנת 1883 ושימש כבית זוחלים תוך שימוש בכספים שהתקבלו ממכירת הפיל ג'מבו לקרקס בארנום. המבנה נקרא על שם משפחת בלקברן אשר תמכה בגן בראשית שנות ה-90 עת היה חשש לסגירת הגן. בביתן זה משוחזר יער עננים ויער גשם המשמש בטבע כביתם של כ-50 ציפורים ובהם: טוקניים, זרזירים, קוקובורות, ציפורי אהבה וקוליבריים (גן החיות הוא המקום היחיד בו הם מצויים ברחבי הממלכה המאוחדת). כמו כן מצויים בביתן ציפורים בסכנת הכחדה וציפורים שנכחדו בחופש וגדלים כיום רק בגני חיות ובהם יונת סוקורו (Zenaida graysoni).
B.U.G.S
B.U.G.S - ראשי תיבות של "Biodiversity Underpinning Global Survival" - "שונות ביולוגית מאפשרת הישרדות עולמית" הוא מבנה שנקרא בעבר "שרשרת החיים" (Web of Life - מילולית "רשת החיים"). המבנה (במיקום - 51.53431°N, -0.15194°W) מיועד להוות מרכז חינוכי המלמד אודות השונות הביולוגית. במבנה מוצגים למעלה מ-140 זנים הכוללים בעיקר חרקים שונים, מאחר -98% מבעלי החיים הם חרקים. בין היתר מוצגים זני נמלים שונים, טרנטולות ואף דובי נמלים.
גן העדן לפרפרים
מתחם "גן העדן לפרפרים" (Butterfly Paradise הממוקם ב-51.53514°N, -0.15244°W) נפתח לציבור במאי 2006. המתחם מציג עשים ופרפרים מאפריקה, דרום-מזרח אסיה, מרכז אמריקה ודרום אמריקה. כמו כן הביתן מכיל צמחייה אשר תואמת את בתי הגידול הטבעיים של הפרפרים.
בין היתר מוצגים בביתן פרפרים מסוג Parthenos sylvia, Hypolimnas bolina, Heliconius charithonia, ו-Heliconius melpomene.
בתצוגה מוצגים כל שלבי התפתחות הפרפר וישנו חדר מיוחד בו ניתן לראות את זחלי הפרפרים וגלמיהם.
גן החיות לילדים על שם אמביקה פול
גן החיות לילדים על שם אמביקה פול (Ambika Paul Children’s Zoo, הממוקם ב-51.53403°N, -0.15414°W) כולל שני מתחמים: מרכז לטיפול בחיות מחמד ופינת ליטוף. מרכז הטיפול מייעץ בנושא טיפול בחיות מחמד, וכולל תצוגה של ארנבות, קביות, עכברים, חולדות, מקלונאים, צ'ינצ'ילות, דגואים וחלזונות. במכלאה מוצגים כבשים, עיזים ננסיות ועיזים נוביות, למות, איילי צפון וחזירים.
הגן הוקם בשנת 1994 בעקבות תרומה של סוורג' פול לזכרה של בתו אמביקה פול אשר נפטרה מסרטן הדם.
תצפית יער הגשם על שם קלור
תצפית יער הגשם על שם צ'ארלס קלור (Clore Rainforest Lookout הנמצאת ב-51.53636°N, -0.15525°W), נפתחה בנוכחות הנסיך פיליפ, דוכס אדינבורו ב-30 במרץ 2007.
רומן וידנפלר
רומן וידנפלר (בגרמנית: Roman Weidenfeller; נולד ב-6 באוגוסט 1980 בדייץ שבגרמניה המערבית) הוא כדורגלן עבר גרמני ששיחק בעמדת השוער בעיקר בבורוסיה דורטמונד. וידנפלר ערך חמש הופעות במדי נבחרת גרמניה, וזכה עמה במונדיאל 2014, בו שימש שוער משנה למנואל נוייר.
גן החיות של לונדון
תצפית יער הגשם על שם קלור
התצפית נבנתה במקום בו עמד קודם לכן "ביתן היונקים על שם צ'ארלס קלור" (Charles Clore Pavilion for Mammals) שנבנתה בשנת 1967 במימון קרן קלור דאפילד (Clore Duffield Foundation).
רומן וידנפלר
בתקופתו בנוער, שיחק וידנפלר בקבוצת "Eisbachtaler Sportfreunde", ואף היה חבר בנבחרת הנוער של גרמניה, איתה השתתף בגביע העולם עד גיל 17 בשנת 1997. בשנת 1998 הוא עבר לשחק בקבוצת הנוער של פ.צ. קייזרסלאוטרן, במדיה ערך 40 הופעות במשך שנתיים.
גן החיות של לונדון
תצפית יער הגשם על שם קלור
התצוגה משחזרת בגן החיות יער גשם האופייני לדרום אמריקה, כאשר המבקרים יכולים לעבור על גבי גשרים ולצפות ביער בגובה ראשי העצים או ללכת על קרקעית היער. בין היתר התצוגה כוללת עצלנים, אגוטי זהוב-ירך, מרמוסט כסוף, טמרין רעמתי זהוב, מרמוסט לבן ראש, מרמוסט גולדיי, לוריס איטי, פוטו מצוי, טמרין קיסרי, מרמוסט גמדי ולמורים מסוג למור עדין מהמין Hapalemur alaotrensis.
רומן וידנפלר
בשנת 2000 התקדם וידנפלר לקבוצה הבוגרת של קייזרסלאוטרן, אך בשתי עונותיו בקבוצה הוא מיעט לקבל דקות משחק.
גן החיות של לונדון
תצפית יער הגשם על שם קלור
"אזור הלילה" של התצפית הוא אזור מוחשך המציג את חיי הלילה ביער הגשם. באזור זו מוצגים: שועל-מעופף רודריג, קנגורו חולדתי חוטמני, עקרב קיסרי (Pandinus imperator), וחולדה מלגשית ענקית (Hypogeomys antimena).
רומן וידנפלר
בשנת 2002 עזב וידנפלר את קייזרסלאוטרן וחתם בקבוצת בורוסיה דורטמונד בהעברה חופשית, על מנת להחליף את שוער הקבוצה ינס להמן שעזב לטובת ארסנל ב-2003. על פי דיווחים, וידנפלר כעס על כך שבתחילת דרכו בקבוצה ישב רבות על ספסל המחליפים ושימש בעיקר כמחליפו של השוער הראשון גאורג קוך. את הופעת הבכורה במועדון הוא ערך רק ב-23 בדצמבר 2003 בהפסד 1:0 לקבוצתו הקודמת, קייזרסלאוטרן.
גן החיות של לונדון
ממלכת הגורילות
ממלכת הגורילות (Gorilla Kingdom הממוקמת ב-51.53533°N, -0.15511°W) נחשבת לאחת התערוכות המרשימות והפופולריות ביותר בגן החיות. תערוכה זו נפתחה בחג הפסחא בשנת 2007, והיא משתרעת על פני שטח של 6,000 מטרים רבועים. עלות הקמת המתחם הגיעה ל-5.3 מיליון ליש"ט ועבודות הבנייה נמשכו כ-18 חודשים. המבקר הראשון במתחם היה הנסיך פיליפ, דוכס אדינבורו, אשר ביקור בו ב-29 במרץ. המתחם נפתח לציבור ב-30 במרץ 2007. המתחם החליף את מתחם הקופים הישן של גן החיות וכולל אי מוקף חפיר ומבנה מקורה בו יכולות הגורילות להתעמל. במתחם מתגוררות כיום ארבע גורילות שנרכשו מעולם ההרפתקאות של צ'שינגטון, וכן קולובוסים שחורים-לבנים, קופי מנגבי, וקופי דיאנה וכן לטאות כח.
רומן וידנפלר
בשנת 2005 עבר וידנפלר ניתוח, עקב פציעה במיניסקוס במהלך אימון. בתחילת עונת הוא הושעה ואף נאלץ לשלם קנס, לאחר קריאות גזעניות לעבר חלוץ שאלקה ג'רלד אסמואה. על פי דיווחים, פלט וידנפלר את הקריאות לעבר אסמואה לאחר המשחק בין הקבוצות, מאחר שהשניים התעמתו בדקה ה-51 של המשחק. וידנפלר הגיש התנצלות לאסמואה, אך הכחיש את הדיווחים.
גן החיות של לונדון
ממלכת הגורילות
מתחם ממלכת הגורילות נבנה בהשראת מתחם דומה שמפעילה האגודה הזואולוגית של לונדון בגבון, המשמש לשימור גורילות בטבע. המתחם מדמה את אזור המגורים הטבעי של הגורילות ונשתלו בו צמחים המשמשים למאכל הגורילות והמדמים את סביבתם הטבעית - יער גשם אפריקאי.
לתוך אפריקה
מתחם "לתוך אפריקה" (Into Africa הממוקם ב- 51.53572°N, -0.15778°W) נפתח ב-1 באפריל 2006. מתחם זה כולל משטח גבוה המאפשר צפייה בקו העצים של אזור אפריקאי - ומאפשר למבקרים לצפות בג'ירפות בקו העיניים שלהם. כמו כן המתחם כולל זברות, חזירי יבלות, אוקאפי, חזירי נהרות וזאבים טלואים.
במתחם זה אין סורגים, והמבקרים צופים בבעלי החיים מבעד לחלונות זכוכית.
מתחם דרקון קומודו
המתחם מדמה עמק נהר יבש, בו צופים המבקרים מבעד לכיכר זכוכית שאורכו 20 מטרים. מתחם זה נבנה כחלק מתוכנית שימור וריבוי של הדרקונים.
טרסת מפין
מתחם טרסת מפיין (Mappin Terraces, הנמצא במיקום 51.535°N, -0.15675°W) נפתח בשנת 1913. מתחם זה היה מתחם הראשון שהציג לציבור בעלי חיים בסביבה ארקטית. בעבר הציג המתחם דובי קוטב ונמרי שלג. כיום מדמה המתחם את אזור אוסטרליה ומוצגים וולאבי ואמו בסביבתם הפנימית. סביבת הטרסות ההררית נמצאת למעשה על גג האקווריום של גן החיות, ומתחת ל"הרים" נמצאים מכלי המים של האקווריום.
פגוש את הקופים
המתחם אינו מקורה, ואין גדרות בין הציבור לבין בעלי החיים. המתחם נועד לדמות את יער הגשם באזור בוליביה ומציג קופי סנאי שחורי ראש (Saimiri boliviensis). על מנת להקים מתחם זה הוגדל גן החיות על חשבון שטחי ריג'נטס פארק הסמוך.
בית הזוחלים
בית הזוחלים (Reptile House, הנמצא במיקום -51.53517°N, -0.15575°W) הוקם בשנת 1927 בתכנונו של האדריכל ג'ואן בושמפ פרוקטור וסר גאי דאובר. במבנה מוצגים זוחלים, לטאות, צבים, נחשים ותנינים. המבנה עוטר בתגליפי זוחלים ובעלי חיים אחרים מעשה ידי ג'ורג' אלכסנדר. בסמוך נמצא ביתן דרקון הקומודו.
הביתן העגול
הביתן העגול (The Round House) הוקם בשנת 1933 במטרה לשמש כביתן עבור זוג גורילות. במהלך השנים שימש הביתן משכן לאורנגאוטנים, קופי מקוק, בינטורונגים, קואלות ומושבה של שימפנזות.
המבנה מכיל מנגנון מיוחד המאפשר למבנה להסתובב ובכך מאפשר למבקרים לראות את החלק במתחם בו נמצאו בעלי החיים. המתקן כיום אינו בפעולה.
כיום מציג המבנה קבוצה של למורים.
ביתן הציפורים סנואודון
ביתן הציפורים סנואודון (The Snowdon Aviary, הממוקם ב-51.53642°N, -0.15747°W) תוכנן על ידי אנטוני ארמסטרונג-ג'ונס, רוזן סנואודון, סדריק פרייס ופרנק ניובי. המבנה הוקם בשנת 1964 והציג במשך השנים סוגי ציפורים שונים החל מעופות דורסים וכלה בציפורי מים. כיום מציג המתחם טווסים ירוקים, מגלנים קדושים, לבניות קטנות, אנפיות בקר, אנפיות לילה, מגלנים מצוייצים צפוניים, ברווזים, יונים ושחפים אפורי ראש (Chroicocephalus cirrocephalus).
עולם גן החיות
מתחם "עולם גן החיות" (Zoo World) נבנה סביב ביתן קאסון (Casson Pavilion) הישן, אשר בו הוצגו בעבר הפילים והקרנפים; בזמן הקמת תצפית יער הגשם על שם קלור הוצגו בביתן הקופים והציפורים. כיום מוצגים בביתן חזירים מזוקנים, גמלים דו-דבשתיים והיפופוטמים גמדים.
כמו כן, בתוך הביתן תצוגה על פעילות גן החיות בתחום השימור.
מתחמים אחרים
ברחבי הפארק מוצגים כלובים שונים שאינם חלק מהביתנים שפורטו לעיל. בכלובים אלה מוצגים: גיבונים, עיטמים, טיגריסים, אריות, סרוואלים, תוכים, קופי עכביש, פינגווינים, סוריקטות, למורים, איי איי, טפירים ונוטריות.
תוכניות לעתיד
גן החיות מתכנן להקים ביתן חדש להצגת דו-חיים שיקרא "עולם הצפרדעים" (Frog World). ביתן זה צפוי להיות חלק מתוכנית שימור של האגודה הזואולוגית של לונדון, וצפוי לעלות 2.2 מיליון ליש"ט. הביתן צפוי לכלול מעבדות מחקר וכן מתקני רבייה בשבי.
בעלי חיים ידועים
לאורך שנות פעילותו הרבות של גן החיות הפכו בעלי חיים שהתגוררו בו ל"ידוענים" בשל יחודם או בשל אהבת הציבור אליהם. בגן החיות הוחזק בשלהי המאה ה-19 הקואגה האחרון והיחיד שצולם אי פעם בטרם נכחד מין זה בשל ציד. כמו כן החזיק גן החיות מספר זאבים טסמניים בטרם אלה נכחדו.
בשנת 1850 קיבל גן החיות במתנה היפופוטם מאת המשנה למלך העות'מאני ששלט במצרים והגן היה לגן החיות הראשון באירופה שהחזיק היפופוטם מאז האימפריה הרומית, וההיפופוטם הראשון שהגיע לאנגליה מאז ומעולם (בתמורה קיבל המשנה המלך במתנה מספר כלבי גרייהאונד ודירהאונד). ההיפופוטם שזכה לשם אובייסץ' (Obaysch) הכפיל את מספר המבקרים בגן החיות בשנת הגעתו.
בשנת 1865 הגיע לגן החיות מהז'ארדן דה פלאנט בפריז הפיל ג'מבו - הפיל הגדול ביותר שנודע באותה עת. על שמו מכונה כיום מטוס הבואינג 747. בתקופה שלאחר העברתו לגן היה הפיל עדין ואפשר למבקרים לרכב עליו. בזקנתו הפך אלים ונמכר על ידי גן החיות בשנת 1882 לקרקס בארנום.
ב-27 בנובמבר 1949 נולדה בגן החיות גורה של דב קוטב שנקראה בשם ברומאס (Brumas); גורה זו הייתה דב הקוטב הראשון שנולד בשביה. כ-3 מיליון מבקרים הגיעו לגן החיות בשנת 1950 על מנת לראות את הגורה הדובים. אמנם הדב היה נקבה, אולם בפרסומי העיתונות צוין כי מדובר בדב זכר והנהלת גן החיות לא תיקנה את הפרסומים. שמונה עשרה שנים לאחר מכן, ב-1 בדצמבר 1967 נולד בגן החיות דב קוטב נוסף (השני שנולד בשביה). דב זה זכה לשם פיפאלוק (Pipaluk -באיניואיטית: "קטנטן") והתגורר בגן החיות עד שנת 1985 עת שנסגרה תצוגת חיות הקוטב בטרסת מאפין (ראו לעיל).
בשנת 1958 הגיעה לגן החיות הפנדה צ'י צ'י. פנדה זו נועדה להגיע לגן חיות בארצות הברית אולם בשל ניתוק הקשרים בין סין העממית וארצות הברית נאסרה כניסת צ'י צ'י לארצות הברית, והדוב הועבר לגן החיות בלונדון (בניגוד למדיניות הקודמת של האגודה הזואולוגית של לונדון שהתנגדה לגידול דובי פנדה בשבי). פנדה זו הייתה הפנדה היחידה בעולם המערבי והיוותה השראה ללוגו שעיצב פיטר סקוט עבור הקרן העולמית לשימור חיות הבר. צ'י צ'י נפטרה ביולי 1972.
באוגוסט 2005 הציג גן החיות תצוגה ייחודית שנקראה "גן החיות האנושי" בה הוצגו שמונה דמויות אדם (Homo sapiens sapiens) בטראסות מאפין. מטרת התצוגה הייתה להציג את בן האדם כחיה אחת בממלכת החיות.
אדריכלות גן החיות
מאז הקמת גן החיות הקפידה החברה הזואולוגית לשכור אדריכלים מובילים לתכנן את מבני הגן. מסיבה זו מצויים כיום בגן עשרה מבנים לשימור בעלי חשיבות אדריכלית.
עבודות ההקמה החלו בשנת 1828 בתכנון האדריכל דסימוס ברטון - (מתכנן תיאטרון קוליסאום והמארבל ארץ') ששימש כאדריכל הרשמי של גן החיות בין השנים 1826–1841. ברטון תכנן את מגדל השעון בשנת 1828 מעל בית הלמות (מבנה המשמש כיום כמבנה העזרה הראשונה של גן החיות). בשנת 1830 הושלמה המנהרה המזרחית המקשרת בין חלקיו הצפוניים והדרומיים של גן החיות (מנהרה אשר שימשה כמקלט במלחמת העולם השנייה). בשנת 1837 הוקם בית הג'ירפות בתכנונו של ברטון. מבנה זה, בשל תכנונו הפונקציונלי משמש גם כיום את הג'ירפות ומהווה חלק מתצוגת "לתוך אפריקה".
לאחר תום פעילותו של ברטון מונו סר פיטר צ'אלמרס מיטצ'ל וג'ון ג'יימס ג'ואס לתכנן את טרסות מאפין (שהושלמו בשנת 1914) אשר חיקו נוף הררי ושימשו את תצוגת הדובים ובעלי החיים ההריים.
בשנת 1933 הוקם הביתן העגול (the Round House) בתכנונה של קבוצת טקטון של האדריכל ברתולד לובטקין על מנת לשמש את הגורילות. מבנה זה היה אחד המבנים הראשונים שנבנו בסגנון אדריכלות מודרנית בממלכה המאוחדת. שנה לאחר מכן קבוצת טקטון תכננה את בכירת הפינגווינים. שני מבנים אלה נחשבים כיום מבנים לשימור מדרגה ראשונה (grade I) בבריטניה.
אזכורים תרבותיים
מספר רב של סרטי קולנוע ותוכניות טלוויזיה צולמו בגן החיות.
בשנת 2000 צולמה סצנת גן החיות בסרט הארי פוטר ואבן החכמים בביתן הזוחלים של גן החיות. בסצנה מדבר הארי פוטר עם פיתון בורמזי (אף שבמציאות משמש הכלוב נחש ממבה שחורה).
הסרט "Turtle Diary" משנת 1985 בכיכובם של בן קינגסלי וגלנדה ג'קסון צולם בגן החיות, וכן סצנה מהסרט משנת 1981 זאב אמריקאי בלונדון בכיכובו של דייוויד נוטון.
אטלנטרופה
אטלנטרופה (בגרמנית: Atlantropa) הוא פרויקט הנדסי רב ממדים וחוצה יבשות אשר נהגה על ידי המהנדס הגרמני הרמן זרגל בראשית המאה ה-20. אף על פי שהפרויקט זכה עם השנים להתעניינות מסוימת, הוא לא יצא לבסוף אל הפועל.
הרעיון פורסם לראשונה בספר מפרי עטו של מהנדס גרמני בשם הרמן זרגל (1885-1952; בגרמנית: Herman Sörgel), "הנמכת הים התיכון והשקיית הסהרה - פרויקט פנרופה" (Mittelmeer-Senkung, saharabewässerung, Panropaprojekt). בספר הציג זרגל את פרויקט "פנרופה", ששמו שונה מאוחר יותר ל"אטלנטרופה". הרעיון המרכזי בפרויקט הוא הקמת סכר ברוחב של 35 קילומטר בין מרוקו לספרד, שיחסום את מצר גיברלטר ובכך יבודד את הים התיכון מן האוקיינוס האטלנטי. על ידי סכר זה קיווה זרגל לגרום לפני הים התיכון לרדת בכ-200 מטר ובכך לחשוף כ-600 אלף קמ"ר של קרקע שיעברו לרשותה של אירופה, וישמשו לחקלאות, תעשייה ומגורים. סכר גיברלטר ייצר חשמל הידרואלקטרי שיספק אנרגיה לכל אירופה ואף מעבר לכך. בנוסף, רצה זרגל לסכור גם את נהר הקונגו, וליצור במרכזה של אפריקה שני אגמים מלאכותיים. במי אגמים אלו יבוצע שימוש להשקיית מדבר הסהרה, שיהפוך לאזור פורה ויוכל לשמש לחקלאות. כמו כן ייבנה גשר בין סיציליה לתוניסיה, ובסופו של דבר, ייווצרו שני מעברים יבשתיים שיחברו את אירופה לאפריקה: האחד בין תוניסיה לסיציליה, והשני על סכר גיברלטר. בשני מעברים אלו יפרסו כבישים ומסילות ברזל, שיאפשרו זרימה של מחצבים וגידולים חקלאיים מאפריקה לאירופה, מה שיצמיח את התעשייה האירופאית בפרט ואת כלכלת היבשת בכלל. זרגל האמין שהפרויקט יביא גם את השלום לאירופה המשוסעת, שתשופע הודות לפרויקט במזון ובאנרגיה. זרגל סבר שבאמצעות הפרויקט יהפכו אירופה ואפריקה לגוש מדיני אחד, בעל עוצמה רבה, שיתחרה הן בארצות הברית במערב והן בסין וביפן במזרח.
הגות
בשנת 1929 הוציא מהנדס גרמני בשם הרמן זורגל ספר בשם "הנמכת הים התיכון והשקיית הסהרה - פרויקט פנרופה" (Mittelmeer-Senkung, saharabewässerung, Panropaprojekt). בספר הציג זרגל את פרויקט "פנרופה", ששמו שונה מאוחר יותר ל"אטלנטרופה".
הורדת מפלס הים
מקור מים נוסף וחשוב לים התיכון מלבד האוקיינוס האטלנטי (דרך מצר גיברלטר) הוא הים השחור. הים השחור, בניגוד לים התיכון, הוא ים בעל מאזן מים חיובי. הוא ממוקם במקום יבש פחות מהים התיכון (צפוני יותר) ונהרות הדנובה, הדון והדניפר, מנקזים אליו כמויות גדולות של מים. כדי שהפרויקט יצליח, יהיה צורך להפריד את הים השחור מהים התיכון, על ידי בניית סכר נוסף - במצר הדרדנלים, או הבוספורוס.
הפקת אנרגיה ומזון
בנוסף לכך, ואולי אף חשוב יותר, סכר גיברלטר וסכר הדרדנלים (או הבוספורוס), יחד עם סכרים שיוקמו גם על נהרות הנילוס והרון, יספקו חשמל הידרואלקטרי, שיספק אנרגיה בשווי של 365,000 מגה ואט, כמות המספיקה לכל אירופה של אותם ימים ואף מעבר לכך. מלבד הפקת אנרגיה, שטח רב מהקרקע שתתווסף לחופי הים התיכון יופנה לשימוש חקלאי, דבר שיוכל להאכיל כ-150 מיליון בני אדם, מה שיוכל לפתור את מצוקת המזון באזור - באפריקה ובאזורים העניים של אירופה.
פגיעה בערי הנמל
בעיקרה, העיתונות האירופאית מאוד לא אהבה את רעיונותיו של זרגל. היא נהגה להציג אותם בצורה מזלזלת, ולהעביר עליהם ביקורת נוקבת. במיוחד התנגדה לרעיונותיו העיתונות הצרפתית:
מדינות רבות לאורך חופי הים התיכון, היו צפויות לאבד את נמליהם. ספרד הייתה מאבדת את ברצלונה וולנסיה כערי נמל, כך גם צרפת באשר למרסיי, איטליה באשר לג'נובה, לנאפולי ולוונציה, יוון באשר לאתונה, טורקיה באשר לאיסטנבול, לאיזמיר ולמרסין, והרשימה עוד ארוכה.
זרגל הציע לחפור תעלות מים רחבות מקו החוף החדש אל ערי הנמל, ובכך הן ימשיכו להיות רלוונטיות. באשר לוונציה, על-מנת לשמור על העיר מוצפת מים ובכך לשמור גם את ייחודה התיירותי, תכנן זרגל שורה של סכרים שיבנו סביב הלגונה של העיר.
בתרבות
בספרים רבים ישנם עיסוק בווריאציות שונות בפרויקט אטלנטרופה. עיקרם של ספרים אלו הם ספרי מדע בדיוני או ספרי היסטוריה חלופית, המתארים עולם עתידי בו הים התיכון מיובש לפחות באופן חלקי. כל הספרים אינם מזכירים כלל את השם אטלנטרופה במפורש, אם כי ישנם ספרים העושים בו שימש מלא. עיקר הספרים עסקו רק בסכר גיברלטר, ולא בחלקים אחרים של הפרויקט.